=== Studio Z ===
Frank Zappa forsøgte at ernære sig som musiker og komponist, og han spillede en række jobs på natklubber, nogle af dem med the Blackouts.{{sfn|Miles|2004|p=59}} Hans første professionelle musikindspilninger var musikken til to film med små budgetter, ''The World's Greatest Sinner'' (1962) og ''Run Home Slow'' (1965), og de var mere økonomisk givende. Musikken til førstnævnte film var bestilt af skuespilleren og produceren [[Timothy Carey]] og blev indspillet i 1961. Den indeholder flere af de temaer, man finder i Zappas senere musik.{{sfn|Miles|2004|p=63}} Musikken til sidstnævnte film blev indspillet i 1963, efter at filmen var færdig, men den blev bestilt af en af Zappas tidligere high school-lærere i 1959, så Zappa kan godt have arbejdet på den, allerede inden filmen blev optaget.{{sfn|Miles|2004|p=55}} Uddrag fra denne musik findes på albummet ''[[The Lost Episodes]]'', udsendt efter hans død i 1996.
Kunst Musik Historie